**Budapest Főváros XV. Kerület Rákospalota, Pestújhely, Újpalota Önkormányzata Képviselő-testületének**

**……/ (…..) önkormányzati rendelete**

**az Önkormányzat működésének és gazdálkodásának átláthatóságáról**

Budapest Főváros XV. Kerület Rákospalota, Pestújhely, Újpalota Önkormányzat Képviselő-testülete [az Alaptörvény 32. cikk (2) bekezdés](https://njt.hu/jogszabaly/2011-4301-02-00#CA32@BE2)ében meghatározott eredeti jogalkotói hatáskörében az Alaptörvény 32. cikk (1) bekezdés l) pontjában meghatározott feladatkörében eljárva a következőket rendeli el:

**1. A rendelet célja**

**1. §**

(1) A helyi közhatalom gyakorlásának átláthatósága kiemelkedően fontos közérdek, ami akkor biztosított, ha az önkormányzat

*a)* által kezelt közérdekű adatokat bárki megismerheti, döntéshozatala átlátható, költségvetése közérthető,

*b)* szerződései bárki számára hozzáférhetők, az általa kiírt közbeszerzések adatai bárki számára elérhetők,

*c)* vezetőinek vagyoni helyzetét bárki nyomon követheti,

*d)* tulajdonában álló gazdasági társaságok és az általa alapított költségvetési intézmények gazdálkodását bárki megismerheti.

(2) A rendelet célja Budapest Főváros XV. Kerület Rákospalota, Pestújhely, ÚjpalotaÖnkormányzata működésének és gazdálkodásának átláthatóságát biztosító jogi keret megteremtése.

**2. Értelmező rendelkezések**

**2. §**

E rendelet alkalmazásában:

1. *adatkezelő*: az önkormányzat, a polgármesteri hivatal, a gazdasági társaság, az alapítvány, valamint a költségvetési szerv;

2. *alapítvány*: az az alapítvány, valamint az a közalapítvány, amely tekintetében az önkormányzat alapítói jogokat gyakorol;

3. *gazdasági társaság*: önkormányzat közvetlen vagy közvetett többségi tulajdonában álló gazdasági társaság;

4. *intézmény*: az önkormányzat által alapított költségvetési szerv;

5. *közeli hozzátartozó*: a Polgári Törvénykönyvről szóló 2013. évi V. törvény 8:1. § (1) bekezdés 1. pontjában meghatározott személyek

6. *közérdekű bejelentés*: a panaszokról és a közérdekű bejelentésekről szóló 2013. évi CLXV. törvényben meghatározott panasz és közérdekű bejelentés;

7. *önkormányzat*: Budapest Főváros XV. Kerület Rákospalota, Pestújhely, ÚjpalotaÖnkormányzata;

8. *polgármesteri hivatal*: Budapest Főváros XV. Kerület Rákospalota, Pestújhely, ÚjpalotaiPolgármesteri Hivatal.

**3. Döntéshozatal, valamint az önkormányzati képviselők munkájának átláthatósága**

**3. §**

(1) Az önkormányzat honlapján elektronikusan kereshető formában közzéteszi

*a)* a képviselőknek szóló meghívók kiküldésével egyidejűleg az önkormányzat valamennyi képviselő-testületi és bizottsági ülésének napirendjét, valamint a képviselő-testület és bizottság napirendjén szereplő valamennyi, nyilvános ülésen tárgyalandó előterjesztést,

*b)* a nyilvános képviselő-testületi ülést követő 15 napon belül a képviselő-testületi ülés jegyzőkönyvét, az ülésen készült hang- és képfelvételt,

*c)* a nyilvános bizottsági üléseket követő 15 napon belül a bizottsági ülések jegyzőkönyvét, és – amennyiben készült – hang- és képfelvételt,

*d)* a közmeghallgatást követő 15 napon belül a közmeghallgatásról készített jegyzőkönyvet, valamint - amennyiben rendelkezésre áll - a közmeghallgatáson készült képfelvételt.

(2) A képviselő-testületi ülés jegyzőkönyveinek, illetve azok mellékleteinek tartalmaznia kell a nyílt szavazásokról szóló név szerinti kimutatást.

**4. §**

Az önkormányzat honlapján elektronikusan kereshető formában közzéteszi, hogy

a) a képviselők adott naptári évben mennyi képviselő-testületi ülésen vettek részt,

b) a képviselők adott naptári évben mennyi bizottsági ülésen vettek részt,

c) a képviselők adott naptári évben hányszor szólaltak fel a képviselő-testületi üléseken,

d) az adott naptári évben képviselő-testületi, bizottsági munkával összefüggően mennyi írásban benyújtott önálló képviselői indítványuk, módosító javaslatuk volt,

e) az adott naptári évben képviselői munkával összefüggően mennyi volt az írásban benyújtott kezdeményezésük száma.

**4. A közérdekű adatok közzététele, valamint a közérdekű adatok megismerésére irányuló igény teljesítése**

**5. §**

Az önkormányzat a honlapján közzéteszi:

a) az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.) 1. melléklete szerinti általános közzétételi listában meghatározott adatokat,

b) a polgármester, az alpolgármesterek és a képviselők közvetlen e-mail címét, és telefonszámát, fogadóóráik időpontjait,

c) a polgármester, az alpolgármester, a tanácsnok, a bizottsági elnök, a bizottsági alelnök, valamint a bizottsági tagok tiszteletdíját, költségtérítését és természetbeni juttatásait,

d) a tanácsnok által ellátott feladatok jegyzékét és a tanácsnok előző évi munkájáról készített beszámolót.

**6. §**

(1) Az önkormányzat a honlapján közzéteszi

a) az adatigényléshez szükséges jogi tájékoztatást, amely tartalmazza az adatigénylés folyamatát végigkövető, a határidőkről és a jogi lehetőségekről, valamint a személyes adatok kezeléséről szóló tájékoztatást,

b)  az adatigénylés fogadására kijelölt elektronikus levélcímet.

(2) A közzététel során felismerhetetlenné kell tenni

*a)* a célhoz kötöttség elvére is figyelemmel a közérdekből nyilvános adatnak nem minősülő személyes adatot,

*b)* a minősített adatot,

*c)* [az Infotv. 27. § (3) bekezdés](https://njt.hu/jogszabaly/2011-112-00-00)ére is figyelemmel az üzleti titok védelméről szóló [2018. évi LIV. törvény 1. § (1)-(2) bekezdés](https://njt.hu/jogszabaly/2018-54-00-00)e szerinti üzleti titkot és védett ismeretet, továbbá

*d)* azt az adatot, amelynek megismerhetőségét törvény mérlegelést nem engedően kizárja.

**5. Az önkormányzat költségvetésének átláthatósága**

**7. §**

(1) Az önkormányzat a honlapján közzéteszi

*a)* az elfogadását követő 15 munkanapon belül a költségvetését, zárszámadását, valamint szöveges formátumban az elfogadott költségvetés és zárszámadás indokolását,

*b)* elfogadásuktól számított 15 munkanapon belül az elemi költségvetés módosításait, valamint az éves beszámolót.

**6. Pályázatok átláthatósága**

**8. §**

Az önkormányzat a honlapján közzéteszi

*a)* az egyedi döntés alapján nyújtott, az államháztartáson kívüli természetes személyek, jogi személyek és jogi személyiséggel nem rendelkező egyéb szervezetek - ide nem értve a társasházat - számára odaítélt, természetben vagy pénzben juttatott támogatások elnyerése érdekében benyújtott pályázatokat,

*b)* a pályázatbanigényelt támogatás pontos összegét,

*c)* a pályázat elbírálásának várható időpontját,

*d)* a pályázat eredményeként elnyert támogatás pontos összegét,

*e)* a pályázat eredményeként elnyert támogatásra vonatkozó támogatási szerződést,

*f)* a pályázat alapján végrehajtott tevékenységről készített beszámolót.

**9. §**

(1) Az önkormányzat a honlapján táblázatos formában közzéteszi az önkormányzat költségvetéséből társadalmi szervezeteknek nyújtott, nem normatív, céljellegű támogatásokat.

(2) A táblázatot olyan formában kell közzétenni, hogy tartalmazza

*a)* a támogatást kapó szervezetek és képviselőik nevét,

*b)* a támogatások pénzbeli és természetbeni összesítését,

*c)* a támogatott tevékenység leírását,

*d)* a támogatási szerződés időbeli hatályát, lejártát,

*e)* a megvalósulás helyét.

**7. A közbeszerzések és a beszerzések átláthatósága**

**10. §**

Az önkormányzat a honlapján közzéteszi

*a)* a beszerzési szabályzatát,

*b)* az [Infotv. 1. melléklet](https://njt.hu/jogszabaly/2011-112-00-00) III. pontjában foglalt táblázat 8. sora szerinti adatokat,

*c)* az elektronikus közbeszerzési rendszerben történő közzététellel egyidejűleg az ajánlatkérőként az eljárás azonosítóját és az eljárásra mutató linkeket,

*d)* az ajánlattételi felhívások megküldésével egyidejűleg a hirdetmény közzététele nélküli közbeszerzési eljárásban meghívott ajánlattevők nevét,

*e)* amennyiben az erre vonatkozó adat az adatkezelő rendelkezésére áll, meghívásos közbeszerzési eljárás esetén a részvételi felhívás kibocsátásával egyidejűleg az arra vonatkozó megállapításokat tartalmazó iratot, hogy a meghívott ajánlattevők nem állnak egymással olyan viszonyban, amely korlátozza a tisztességes versenyt.

**11. §**

Az önkormányzat negyedévente a honlapján közzétesz minden egymillió forintot meghaladó összegű beszerzési eljárásban

*a)* kibocsátott ajánlattételi felhívást,

*b)* az ajánlatok bírálatáról készült jegyzőkönyvet vagy más hasonló iratot,

*c)* a győztes ajánlattevővel megkötött szerződéseket és a szerződések mellékleteit, valamint azok módosításait, továbbá

*d)* a teljesítésről tájékoztató dokumentumot.

**8. Szerződések átláthatósága**

**12. §**

(1) Az önkormányzat a honlapján negyedévente közzéteszi az általa és a hivatal által megkötött, évi nettó hárommillió forintos értékhatárt meghaladó polgári jogi szerződések listáját, amely tartalmazza a szerződés megnevezését, tárgyát, a szerződést kötő felek nevét, a szerződés értékét, határozott időre kötött szerződés esetében annak időtartamát, az említett adatok változásait, valamint a szerződések másolati példányát.

(2) Amennyiben az erre vonatkozó adat rendelkezésére áll, az önkormányzat közzéteszi az arra vonatkozó információt, hogy a szerződés megkötésére az önkormányzat képviselő-testületének határozata alapján vagy a polgármester saját hatáskörében eljárva került sor.

(3) Keretszerződés esetében az önkormányzat közzéteszi az az alapján ténylegesen teljesített kifizetések összegét legalább negyedévente.

(4) A [(1)-(3) bekezdés](https://or.njt.hu/onkormanyzati-rendelet/479201#SZ8@BE2) szerint közzétett adatok a szerződés megszűnését követő ötödik naptári év utolsó napját követően távolíthatók el.

**9. Ingatlangazdálkodás átláthatósága**

**13. §**

(1) Az önkormányzat a honlapján negyedévente elektronikusan kereshető, táblázatos formában közzéteszi az általa értékesített és megvásárolt ingatlanok (2) bekezdésben felsorolt adatait.

(2) A táblázatot olyan formában kell közzétenni, hogy tartalmazza

*a)* az ingatlan pontos címét,

*b)* értékbecslések alapján az ingatlan értékét,

*c)* eladási/vételi árát,

*d)* adásvétel időpontját,

*e)* vevő/eladó nevét,

*f)* az értékbecslési dokumentumokat.

**10. Gazdasági társaságok átláthatósága**

**14. §**

(1) Az önkormányzat honlapján közzéteszi

*a)* a gazdasági társaságok,

*b)* az [a) pont](https://or.njt.hu/onkormanyzati-rendelet/479201#SZ10@BE2@POA)on kívül az önkormányzatot megillető tulajdoni hányadot megjelölve, a tulajdoni arány mértékétől függetlenül valamennyi az önkormányzat tulajdonosi részvételével működő gazdálkodó szervezet,

*c)* a közalapítványt megillető tulajdoni hányadot megjelölve, a tulajdoni arány mértékétől függetlenül alapítvány tulajdonosi részvételével működő valamennyi gazdálkodó szervezet listáját.

(2) Az önkormányzat honlapján közzéteszi a [(1) bekezdés](https://or.njt.hu/onkormanyzati-rendelet/479201#SZ10@BE2)ben megjelölt jogalanyok

*a)* ügyvezető szerve tagjainak a nevét, és javadalmazását

*b)* felügyelő szerve tagjainak a nevét, és javadalmazását

*c)* módosításokkal egységes szerkezetbe foglalt szervezeti és működési szabályzatát,

*d)* módosításokkal egységes szerkezetbe foglalt létesítő okiratát,

*e)* üzleti tervét,

*f)* a számvitelről szóló törvény szerinti beszámolóját, az ahhoz kapcsolódó könyvvizsgálói jelentést, és – ha annak készítésére köteles – közhasznúsági mellékletét.

(3) A [(2) bekezdés e)-f) pont](https://or.njt.hu/onkormanyzati-rendelet/479201#SZ10@BE3@POE)jában megjelölt adatokat az ezen adatok közzétételére vonatkozó határidőt követő 30 napon belül kell közzétenni. A [(2) bekezdés a)-d) pont](https://or.njt.hu/onkormanyzati-rendelet/479201#SZ10@BE3@POA)jában megjelölt adatokat azok módosulását követő 30 napon belül közzé kell tenni.

 (4) Az (1) bekezdésben megjelölt jogalany saját honlapján közzéteszi [a köztulajdonban álló gazdasági társaságok takarékosabb működéséről szóló 2009. évi CXXII. törvény (a továbbiakban: Kgttv.) 2. § (3) bekezdés](https://njt.hu/jogszabaly/2009-122-00-00)ében megjelölt adatokat, valamint a vezető tisztségviselők, a felügyelőbizottsági tagok, a munka törvénykönyvéről szóló 2012. évi I. törvény (a továbbiakban: Mt.) 208. §-a szerint vezető állású munkavállalók, valamint az önállóan cégjegyzésre vagy a bankszámla feletti rendelkezésre jogosult munkavállalók

a) nevét,

b) tisztségét vagy munkakörét,

c) munkaviszonyban álló személy esetében

ca) a munkavállaló részére a munkaviszonya alapján közvetlenül vagy közvetve nyújtott pénzbeli juttatásokat,

cb) az Mt., a kollektív szerződés, illetve a munkaszerződés alapján járó mértéket megjelölve a munkavállalóra irányadó végkielégítés, illetve felmondási idő időtartamát,

cc) az Mt. 228. §-a alapján kikötött időtartamot és a kötelezettség vállalásának ellenértékét,

d) a vezető tisztségviselő megbízásos jogviszonya, valamint a felügyelőbizottsági tagok esetén

da) a megbízási díjat,

db) a megbízási díjon felüli egyéb járandóságokat,

dc) a jogviszony megszűnése esetén járó pénzbeli juttatásokat.

(5) A [(1) bekezdés](https://or.njt.hu/onkormanyzati-rendelet/479201#SZ10@BE2)ben megjelölt jogalany az önkormányzat honlapjára mutató linket helyez el a saját honlapjának nyitó oldalán „Közzététel” elnevezéssel, amennyiben saját honlappal rendelkezik.

**11. Gazdasági társaságok szerződéseinek átláthatósága**

**15. §**

(1) A gazdasági társaság a honlapján közzéteszi az általa megkötött, évi nettó három millió forintos értékhatárt meghaladó polgári jogi szerződések listáját, amely tartalmazza a szerződéskötés dátumát, a szerződő fél nevét, a szerződő fél adószámát, a szerződés ügyiratszámát, a szerződés tárgyát és a szerződés értékét olyan módon, hogy a szerződés alapján a gazdasági társaság által teljesített kifizetés összege megállapítható legyen.

(2) Amennyiben az erre vonatkozó adat a rendelkezésére áll, a gazdasági társaság honlapján közzéteszi az arra vonatkozó információt, hogy a szerződés megkötésére az önkormányzat képviselő-testületének határozata alapján vagy a gazdasági társaság vezetőjének saját hatáskörében eljárva került sor.

(3) Keretszerződés esetében a gazdasági társaság közzéteszi az az alapján ténylegesen teljesített kifizetések összegét legalább negyedévente.

(4) A gazdasági társaság a honlapján a szerződés megkötését követő 30 napon belül – a szerződés [(2) bekezdés](https://or.njt.hu/onkormanyzati-rendelet/479201#SZ8@BE2) szerint közzétett adatai mellett feltüntetett elérhetőséggel – közzéteszi az általa kötött, három millió forintnál nagyobb értékű polgári jogi szerződések másolati példányát.

(6) A [(1)-(4) bekezdés](https://or.njt.hu/onkormanyzati-rendelet/479201#SZ8@BE2) szerint közzétett adatok a szerződés megszűnését követő ötödik naptári év utolsó napját követően távolíthatók el.

**12. Gazdasági társaságok felügyelőbizottságainak átláthatósága**

**16. §**

Agazdasági társaság honlapján elektronikusan kereshető formában közzéteszi a felügyelőbizottsági üléseket követő 30 napon belül a bizottsági ülések jegyzőkönyveit, beazonosítható módon, kereshető formátumban.

**13. Alapítványok és költségvetési szervek átláthatósága**

**17. §**

(1) Az önkormányzat a honlapján közzéteszi az alapítványok

*a)* nevét,

*b)* ügyvezető szerve tagjainak a nevét,

*c)* felügyelő szerve tagjainak a nevét,

*d)* módosításokkal egységes szerkezetbe foglalt szervezeti és működési szabályzatát,

*e)* módosításokkal egységes szerkezetbe foglalt létesítő okiratát,

*f)* beszámolóját és az ahhoz kapcsolódó könyvvizsgálói jelentést, valamint – ha ennek készítésére köteles – a közhasznúsági mellékletet.

(2) Az [(1) bekezdés f) pont](https://or.njt.hu/onkormanyzati-rendelet/479201#SZ9@BE3@POE)jában megjelölt adatokat az ezen adatok alapítvány általi közzétételére vonatkozó határidőt követő 30 napon belül kell közzétenni. A [(1) bekezdés b)-e) pont](https://or.njt.hu/onkormanyzati-rendelet/479201#SZ9@BE3@POA)jában megjelölt adatokat azok módosulását követő 30 napon belül közzé kell tenni.

(3) Az önkormányzat a honlapján elérhetővé teszi valamennyi költségvetési szerv vezetőjének a nevét, módosításokkal egységes szerkezetbe foglalt létesítő okiratát, valamint a módosításokkal egységes szerkezetbe foglalt szervezeti és működési szabályzatát. Ezen adatokban, dokumentumokban történő változást a módosulásukat követően 30 napon belül közzé kell tenni.

(4) Az alapítvány és a költségvetési szerv az önkormányzat honlapjára mutató linket helyez el a saját honlapjának nyitó oldalán „Közzététel” elnevezéssel, amennyiben saját honlappal rendelkezik.

**14. A vagyonnyilatkozatok átláthatósága**

**18. §**

(1) Az önkormányzat a honlapján közzéteszi az önkormányzat képviselőjének, továbbá az ott írt feltétel teljesülése esetén a [(2) bekezdés](https://or.njt.hu/onkormanyzati-rendelet/479201#SZ11@BE3)ben felsoroltaknak a vagyonnyilatkozatát legkésőbb a vagyonnyilatkozat tételi kötelezettség utolsó napjáig.

(2) Az érintett személy kifejezett, írásbeli hozzájárulása esetén a [(1) bekezdés](https://or.njt.hu/onkormanyzati-rendelet/479201#SZ11@BE2)ben meghatározottaknak megfelelően közzé tehető

*a)* az önkormányzati képviselővel közös háztartásban élő közeli hozzátartozójának,

*b)* az önkormányzat bizottsága nem képviselő tagja és a vele közös háztartásban élő közeli hozzátartozójának,

*c)* a nem képviselő alpolgármester és a vele közös háztartásban élő közeli hozzátartozójának,

*d)* a gazdasági társaság képviseletére jogosult személy és a vele közös háztartásban élő közeli hozzátartozójának,

*e)* az alapítvány képviseletére jogosult személy és a vele közös háztartásban élő közeli hozzátartozójának,

*f)* a költségvetési szerv képviseletére jogosult személy és a vele közös háztartásban élő közeli hozzátartozójának vagyonnyilatkozata.

(3) A vagyonnyilatkozatot az [(1) bekezdés](https://or.njt.hu/onkormanyzati-rendelet/479201#SZ11@BE2)ben meghatározott személyek esetében oldalhű másolatban, valamint elektronikusan kereshető formátumban is közzé kell tenni.

(4) Az önkormányzat képviselőjének, továbbá a [(2) bekezdés](https://or.njt.hu/onkormanyzati-rendelet/479201#SZ11@BE3)ben felsorolt többi személy valamennyi vagyonnyilatkozatának a vagyonnyilatkozat tételére vonatkozó kötelezettséget keletkeztető jogviszony fennállásától az e jogviszony megszűnését követő naptári év utolsó napjáig kell elérhetőnek lennie.

(5) Az önkormányzat vagyonnyilatkozat-vizsgáló bizottsága az önkormányzat honlapján közzéteszi az önkormányzat képviselőjének a vagyonnyilatkozatára vonatkozó vagyonnyilatkozati eljárás során hozott döntését és annak írásba foglalt indokolását.

(6) Az önkormányzat vagyonnyilatkozat-vizsgáló bizottsága a [(2) bekezdés](https://or.njt.hu/onkormanyzati-rendelet/479201#SZ11@BE3)ben meghatározott személy vagyonnyilatkozatára vonatkozó vagyonnyilatkozati eljárás során hozott döntését és annak írásba foglalt indokolását az érintett személy erre irányuló kifejezett, írásos hozzájárulása esetén teszi közzé az önkormányzat honlapján.

(7) A [(2) bekezdés](https://or.njt.hu/onkormanyzati-rendelet/479201#SZ11@BE3)ben meghatározott személyek cselekvőképtelen vagy korlátozottan cselekvőképes kiskorú közeli hozzátartozójának a vagyonnyilatkozata, valamint az önkormányzat vagyonnyilatkozat-vizsgáló bizottsága által a vagyonnyilatkozatára vonatkozó vagyonnyilatkozati eljárás során hozott döntés és annak írásba foglalt indokolása kizárólag a kiskorú személy törvényes képviselőjének kifejezett, írásbeli hozzájárulása esetén hozható nyilvánosságra.

**15. A közérdekű bejelentők védelme**

**19. §**

Az adatkezelő a honlapján közzéteszi

*a)* a közérdekű bejelentések fogadásának és intézésének, valamint tartalmuk kivizsgálásának az adatkezelő által alkalmazott eljárásrendjéről szóló szabályzatot,

*b)* a közérdekű bejelentők védelmére vonatkozó jogszabályi előírások ismertetését,

*c)* a közérdekű bejelentések adatkezelő által történő fogadásának és intézésének, valamint a közérdekű bejelentés tartalma kivizsgálásának az adatkezelőnél alkalmazott eljárásrendjét,

*d)* a közérdekű bejelentések fogadására szolgáló elektronikus levelezési címet vagy olyan párbeszédablak vagy felület elérhetőségét, amelyen keresztül a közérdekű bejelentés közvetlenül megtehető.

**16. Záró rendelkezések**

**20. §**

Ez a rendelet 2022. ……….. lép hatályba.

**21. §**

Az adatkezelő az általa vagy a hivatal által e rendelet hatálybalépését megelőző 3 éven belül kötött, nettó ötmillió forintot meghaladó értékű polgári jogi szerződéseket folyamatosan, de legkésőbb 2023. június 30-ig közzéteszi a [12. §](https://or.njt.hu/onkormanyzati-rendelet/479201#SZ8)-ban foglaltak szerint eljárva.